text: [{"text_idx": "#000003", "text": "Bingidilwa bya Kwifunda Nabyo Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000007", "text": "Nsaka kutanga kino kishinte mu %"}, {"text_idx": "#000008", "text": "Lubatyijo ne Kipwano Kyobe na Leza"}, {"text_idx": "#000009", "text": "Lubatyijo lwa bwine Kidishitu lulon\u0303wanga namani?\nI matabula\u2019ka ofwaninwe kutabula pa kusaka kubatyijibwa?\nMuntu wipa\u0304nanga namani kudi Leza?\nI bubinga\u2019ka bwine bulomba muntu abatyijibwe?"}, {"text_idx": "#000010", "text": "Lubatyijo lwa bwine Kidishitu lulon\u0303wanga namani?"}, {"text_idx": "#000012", "text": "Muntu wipa\u0304nanga namani kudi Leza?"}, {"text_idx": "#000014", "text": "1. Mwanda waka ntyikala wa mu kipango mwine Efiopya wa\u0304sakile kubatyijibwa?"}, {"text_idx": "#000015", "text": "\u201cTALA! Mema aa keo; le kinkankaja kubatyijibwa i kika le?\u201d Kino kyo kipangujo kya\u0304ipangwile mwine Efiopya ntyikala wa mu kipango mu myaka katwa kabajinji. Mwine Kidishitu utelwa dya bu Fidipa wa\u0304mulombwele bubinga bulombola amba Yesu ye Meshiasa wa\u0304lailwe. Mutyima wa mwine Efiopya pa kutengwa na byaafundile mu Bisonekwa, wa\u0304longa\u2019po kintu kampanda. Bine, wa\u0304lombwele amba usaka kubatyijibwa!\u2014Bilongwa 8:26-36."}, {"text_idx": "#000016", "text": "2. Mwanda waka ufwaninwe kulangulukila bya binebine pa lubatyijo?"}, {"text_idx": "#000017", "text": "2 Nobe pano powapwa kwifunda mashapita ashele kunyuma mu dino dibuku, mutyima ukokeja kukutonona kwipangula amba, \u2018Kinkankaja ami nami kubatyijibwa i kika le?\u2019 Pano kodi muyuke mulao ulaile Bible amba kukekala bu\u0304mi bwa nyeke mu Paladisa. (Luka 23:43; Kusokwelwa 21:3, 4) Kadi kodi muyuke mwikadile bafwile ne lukulupilo lwa lusangukilo. (Musapudi 9:5; Yoano 5:28, 29) Pakwabo kopwilanga kala na Batumoni ba Yehova ku kupwila kwabo kwa pa kipwilo ne kwimwena mobalondela\u2019mba badi bine mu kipwilo kya bine. (Yoano 13:35) Ne kupityidila, kodi padi mushilule kala kutamija kipwano kya kupwana abe mwine na Yehova Leza."}, {"text_idx": "#000018", "text": "3. (a) I lubila\u2019ka lwa\u0304pe\u0304ne Yesu ku bandi bana ba bwanga? (b) Lubatyijo lwa mu mema lulon\u0303wanga namani?"}, {"text_idx": "#000019", "text": "3 Ino ukalombola namani amba usaka kwingidila Leza? Yesu wa\u0304nene balondi bandi amba: \u201cEndai mukalonge bana ba bwanga mu bantu ba ku mizo yonso, mwibabatyijei.\u201d (Mateo 28:19) Yesu aye mwine wa\u0304shile kimfwa na kubatyijibwa mu mema. Ka\u0304sangilwepo mema, ehe, nansha kututwa\u2019o mu mutwe. (Mateo 3:16) Kishima \u201ckubatyija\u201d kitamba ku kishima kya Kingidiki kishintulula amba \u201ckutokenya.\u201d Nanshi lubatyijo lwa bwine Kidishitu i kutokenya, kwibija muntu yense mu mema."}, {"text_idx": "#000021", "text": "4 Lubatyijo lwa mu mema i kisakibwa kya kubwanya bonso basaka kupwana na Yehova Leza. Lubatyijo lulombolanga pato\u0304ka amba usakanga kwingidila Leza. Lulombola amba uloelelwe kulonga kiswa-mutyima kya Yehova. (N\u0303imbo 40:7, 8) Inoko pa kusaka kubatyijibwa, unenwe kutabula matabula kampanda."}, {"text_idx": "#000022", "text": "5. (a) Le i ditabula\u2019ka dibajinji ditwala ku kubatyijibwa? (b) Mwanda waka kupwila kwa bwine Kidishitu kudi na kamweno?"}, {"text_idx": "#000023", "text": "5 Kodi kala mushilule kutabula ditabula dibajinji. Namani? Na kutambula buyuki butala padi Yehova Leza ne Yesu Kidishitu, pakwabo i kupityila ku kifundwa kya Bible kiteakanibwe. (Tanga Yoano 17:3.) Ino kudi bivule bya kwifunda. Bene Kidishitu basakanga kwikala \u2018bayule buyuki bwa binebine bwa kiswa-mutyima kya Leza.\u2019 (Kolose 1:9) Kutanwa ku kupwila kwa Batumoni ba Yehova kukakukwasha mpata mu uno mwanda. O mwanda i kya kamweno kutanwa ku kuno kupwila. (Bahebelu 10:24, 25) Kutanwa kitatyi ne kitatyi ku kupwila kukakukwasha utuntwile\u2019ko buyuki butala padi Leza."}, {"text_idx": "#000024", "text": "Kutambula buyuki bwa bine bwa Kinenwa kya Leza i ditabula dya kamweno ditwala ku lubatyijo"}, {"text_idx": "#000026", "text": "6 Shako, kebikulombepo kuyuka myanda yonso idi mu Bible ebiya kobatyijibwa, mhm. Ntyikala wa mu kipango mwine Efiopya wa\u0304di na buyuki kampanda, ino wa\u0304di usakilwa bukwashi pa kwimvwanija bipindi bikwabo bya mu Bisonekwa. (Bilongwa 8:30, 31) Ne abe nobe mo monka, kukikushadile bivule bya kufunda. Na bubine, kukalekapo nansha dimo kufunda myanda itala Leza. (Musapudi 3:11) Inoko, kumeso kwa kubatyijibwa, ufwaninwe kuyuka ne kwitabija nansha\u2019tu bufundiji bwa kyalwilo bwa mu Bible. (Bahebelu 5:12) Mu buno bufundiji mudi ne bubinebine butala pa mwikadile bafwe ne mvubu ya dijina dya Leza ne Bulopwe bwandi."}, {"text_idx": "#000027", "text": "7. Lelo kifundwa kya Bible kifwaninwe kukupa bika?"}, {"text_idx": "#000028", "text": "7 Inoko buyuki bonkabonka kebubwenepo, mwanda \u201cpampikwa lwitabijo kebibwanikapo kusangaja Leza.\u201d (Bahebelu 11:6) Bible witulombola amba bantu bamo ba mu kibundi kya kala kya Kodinda poba\u0304ivwene musapu wa bwine Kidishitu, ponka\u2019pa \u201cbaanza kwitabija ne kubatyijibwa.\u201d (Bilongwa 18:8) Ne abe nobe i monka na monka, kifundwa kya Bible kifwaninwe kukudinga lwitabijo lwa kwitabija amba i Kinenwa kya Leza kya ku bukomo bwa mushipiditu. Bine, kifundwa kya Bible kifwaninwe kukupa lwitabijo mu milao ya Leza ne mu kitapwa kya Yesu kidi na bukomo bwa kukupandija.\u2014Yoshua 23:14; Bilongwa 4:12; 2 Temote 3:16, 17."}, {"text_idx": "#000030", "text": "8 Penda patama lwitabijo mu mutyima obe, ukamona amba i bikomo kwilamina\u2019nka abe mwine byobya byowifunda. (Yelemia 20:9) Lwitabijo lukakutonona bininge usapwile bantu bakwabo myanda itala padi Leza ne pa mpango yandi.\u2014Tanga 2 Kodinda 4:13."}, {"text_idx": "#000031", "text": "Lwitabijo lufwaninwe kukutonona usapwile bakwenu byobya byoitabije"}, {"text_idx": "#000033", "text": "9 Padi ukashilula kala kusapwila bantu bakwabo bubine bwa mu Bible na bunwa, kimfwa babutule, balunda, balondakani, ne bengidi nobe. Mwenda mafuku, ukasaka kutambila mu mwingilo wa busapudi ulongolwelwe na Batumoni ba Yehova. Pa kino, kokekaka kwisamba na Kamoni omwifundanga nandi Bible. Shi bibamweka amba ubabwanya bisakibwa bya kutambila mu mwingilo wa bantu bonso, nabya kukakwatwa mpangiko ya abe ne omwifundanga nandi muketane na bakulumpe babidi ba pa kipwilo."}, {"text_idx": "#000034", "text": "10 Kino kikakukwasha nobe uyuke bakulumpe bamobamo bene Kidishitu, bakumba luombe lwa Leza. (Bilongwa 20:28; 1 Petelo 5:2, 3) Shi bano bakulumpe abamone amba wimvwanije ne kukulupila buno bufundiji bwa kyalwilo bwa mu Bible, ulondanga mison\u0303anya ya Leza mu bu\u0304mi bobe, ne amba usakanga binebine kwikala Kamoni wa Yehova, nabya bakakuyukija amba pano ubabwanya bisakibwa bya kutambila mu mwingilo wa bantu bonso bu musapudi wa myanda miyampe wampikwa kubatyijibwa."}, {"text_idx": "#000038", "text": "12 Kudi matabula makwabo afwaninwe kutabula kumeso kwa kubatyijibwa. Mutumibwa Petelo wa\u0304nene amba: \u201cMwisa\u0304sei, kadi alamukai mwanda wa bubi bwenu bujimankanibwe.\u201d (Bilongwa 3:19) Kwisa\u0304sa i kwialakanya na mutyima umo pa kintu kyolongele. Na bubine, muntu ufwaninwe kwisa\u0304sa shi wa\u0304di na bu\u0304mi bwa kiboja, inoko ne yewa wa\u0304di na mwikadilo wa bu\u0304mi buto\u0304ka\u2019ko nandi i kimwendele\u2019mo kwisa\u0304sa. Mwanda waka? Mwanda bantu bonso i babipya-mambo, bafwaninwe kufwilwa lusa na Leza. (Loma 3:23; 5:12) Powadi kwashilwile kwifunda Bible, kwadipo uyukile kiswa-mutyima kya Leza i kika. Penepa wadi ubwanya namani kwikala na bu\u0304mi bukwatan\u0303ene na kiswa-mutyima kyandi umbyonso? Nanshi kwisa\u0304sa kudi na mvubu."}, {"text_idx": "#000041", "text": "14. I ditabula\u2019ka dya mvubu dyofwaninwe kutabula kumeso kwa kubatyijibwa?"}, {"text_idx": "#000042", "text": "14 Kudi ditabula dikwabo dya mvubu dya kutabula kumeso kwa kubatyijibwa. Ufwaninwe kwipa\u0304na abe mwine kudi Yehova Leza."}, {"text_idx": "#000043", "text": "Le kodi kala mwipa\u0304ne abe mwine kudi Leza mu milombelo?"}, {"text_idx": "#000044", "text": "15, 16. Kwipa\u0304na abe mwine kudi Leza kushintulula bika, ne i kika kitononanga muntu epa\u0304ne?"}, {"text_idx": "#000048", "text": "17 Bamo bekakanga kwipa\u0304na kudi Yehova mwanda bemvwananga moyo wa kutabula dino ditabula disumininwe. Padi batyinanga kwishintulwila kudi Leza shi abaikala bene Kidishitu bepa\u0304ne. Pa kutyina amba bakokeja kutunya ne kufi\u0304tyija Yehova mutyima, balan\u0303anga amba i biyampe kuleka\u2019tu kwipa\u0304na kwadi."}, {"text_idx": "#000051", "text": "19. Mwanda waka kufwaninwepo kwikala na moyo wa kwipa\u0304na kudi Leza?"}, {"text_idx": "#000054", "text": "20 Kulangulukila pa bintu byotwatamba mu kwisamba kukakukwasha wipa\u0304ne abe mwine kudi Yehova mu milombelo. Ino yense uswele Leza bya binebine ufwaninwe kunena \u201cpato\u0304kelela mwanda wa lupandilo.\u201d (Loma 10:10) Lelo ukanena namani uno muswelo?"}, {"text_idx": "#000055", "text": "Lubatyijo i kufwa ku mwikadilo wetu wa kala ne kwikala mu\u0304mi mwanda wa kulonga kiswa-mutyima kya Leza"}, {"text_idx": "#000057", "text": "21 Yukija mukwatakani wa kitango kya bakulumpe wa pa kipwilo kyenu amba usaka kubatyijibwa. Nandi ukakwata\u2019ko mpangiko mwanda wa bakulumpe kampanda ba\u0304ye bapituluke nobe mu bipangujo bibala-binga bitala pa bufundiji bwa Bible bwa kyalwilo. Shi bano bakulumpe abaitabija amba wi mubwanye bisakibwa, nabya bakakulombola amba usa kukabatyijibwa. * Dishikulu dipituluka mu buluji bwine bwa lubatyijo dinenwanga nyeke mu bino bitatyi. Kupwa muneni unenanga bonso basaka kubatyijibwa balondolole ku bipangujo bibidi bipe\u0304la mwanda wa balombole lwitabijo lwabo na kunena \u201cpato\u0304kelela.\u201d"}, {"text_idx": "#000059", "text": "23. Kubatyijibwa \u201cmu dijina dya Tata ne dya Mwana ne dya mushipiditu ujila\u201d kushintulula namani?"}, {"text_idx": "#000060", "text": "23 Yesu wa\u0304nene amba bandi bana ba bwanga bafwaninwe kubatyijibwa \u201cmu dijina dya Tata ne dya Mwana ne dya mushipiditu ujila.\u201d (Mateo 28:19) Ko kunena amba yewa ubatyijibwa i muyuke lupusa lwa Yehova Leza ne lwa Yesu Kidishitu. (N\u0303imbo 83:18; Mateo 28:18) Kadi uyukile ne mwingilo wingila mushipiditu ujila wa Leza, bukomo bwandi bwingila.\u2014Ngalatea 5:22, 23; 2 Petelo 1:21."}, {"text_idx": "#000063", "text": "25 Inoko ke lubatyijopo luleta lupandilo. Mutumibwa Polo wa\u0304sonekele amba: \u201cMwielelei\u2019ko nyeke mufikijije lupandilo lwenu na moyo ne luzakalo ponka.\u201d (Fidipai 2:12) Lubatyijo i n\u0303anjilo\u2019tu. Ino kipangujo pano i kino, I muswelo\u2019ka okelama mu buswe bwa Leza? Shapita wetu wa mfulo ukakupa malondololo."}, {"text_idx": "#000065", "text": "Lubatyijo lwa bwine Kidishitu lulomba kutokenya muntu yense mu mema, ke kumusangilapo mema.\u2014Mateo 3:16.\nMatabula atwala ku lubatyijo ashilulanga na kuyuka Yehova ne Yesu ne kulombola lwitabijo, palonda kwisa\u0304sa, kwalamuka pa mutyima, ne kwipa\u0304na kudi Leza.\u2014Yoano 17:3; Bilongwa 3:19; 18:8.\nPa kwipa\u0304na kudi Yehova, ufwaninwe kwipela abe mwine, monka mwe\u0304pelele bantu pa kulonda Yesu.\u2014Mako 8:34.\nLubatyijo i kyelekejo kya kufwa ku mwikadilo wa kala wa umbu\u0304mi ne kwikala mu\u0304mi mwanda wa kulonga kiswa-mutyima kya Leza.\u20141 Petelo 4:2."}, {"text_idx": "#000066", "text": "Lubatyijo lwa bwine Kidishitu lulomba kutokenya muntu yense mu mema, ke kumusangilapo mema.\u2014Mateo 3:16."}, {"text_idx": "#000067", "text": "Matabula atwala ku lubatyijo ashilulanga na kuyuka Yehova ne Yesu ne kulombola lwitabijo, palonda kwisa\u0304sa, kwalamuka pa mutyima, ne kwipa\u0304na kudi Leza.\u2014Yoano 17:3; Bilongwa 3:19; 18:8."}, {"text_idx": "#000068", "text": "Pa kwipa\u0304na kudi Yehova, ufwaninwe kwipela abe mwine, monka mwe\u0304pelele bantu pa kulonda Yesu.\u2014Mako 8:34."}, {"text_idx": "#000069", "text": "Lubatyijo i kyelekejo kya kufwa ku mwikadilo wa kala wa umbu\u0304mi ne kwikala mu\u0304mi mwanda wa kulonga kiswa-mutyima kya Leza.\u20141 Petelo 4:2."}]